OzLabs/hebrew-wiki-articles huggingface dataset:
כיכר רמב"ם

כיכר רמב"ם (מוכרת בשם כיכר אורדע) היא כיכר מרכזית בעיר רמת גן.

הכיכר תחומה במזרח על ידי צומת הרחובות הרא"ה והרצל ובמערב על ידי רחוב ביאליק, וחצויה בין צפון לדרום על ידי כביש פנימי. מתוך הכיכר יוצאות "שדרות הילד" ומקשרות אותה לגן דוד המלך.

הכיכר שופצה בתחילת שנת 2023.

== היסטוריה ==
הכיכר עוצבה לראשונה בשנות העשרים. היא נקראה על שם הרמב"ם וכללה משולש דשא באזור שכונה "העמק" במרכז עיר הגנים הקטנה שהייתה רמת גן באותה עת. בשנת 1937 נחנך צפונית לכיכר קולנוע אורדע, ולפניו נבנתה רחבה שסופחה לשטח הכיכר; רבים מכנים את הכיכר על שמו של הקולנוע ההיסטורי. עם השנים נבנו מסביב לכיכר ובסמוך לו בית הכנסת הגדול של העיר, בית האזרח, בית עיריית רמת גן ובניינים שונים בעיקר בסגנון הבינלאומי.

ב-1939 עלה לארץ התעשיין אליעזר בדנר והקים יחד עם בנו משה מפעל נעליים קטן בשם "אלבה" בחנות באחד המבנים בכיכר. בהמשך עבר המפעל לבניין קבוע בשכונת הגפן.

בשנת 1990 נסגר קולנוע אורדע והוסב לסניף של הבנק הבינלאומי, ולאחר מכן לסניף של רשת סופר פארם.

בעשור הראשון של המאה ה-21 הוצעו תוכניות לבניית מגדלי מגורים על שטח הכיכר, ביניהן תוכנית לבניית מגדל בן 22 קומות על ידי חברת שיכון ובינוי. תוכנית זו נדחתה סופית לאחר שבשנת 2012 אושרה בוועדה הארצית תוכנית לשיפוץ הכיכר ובניית חניון תת-קרקעי בצידה. תוכנית זו שינתה את ייעוד הקרקע של הכיכר משטח שהוגדר "למגורים ומסחר" לשטח ציבורי פתוח. במסגרת שיפוץ הכיכר הוחלט לשמר את תחנת האוטובוסים הראשונה של רמת גן שעמדה בסמוך לכיכר רמב"ם, ולשלבה בתוך שטח הכיכר המחודשת.

בשנת 2022 הוחל בפרויקט התכנון מחדש של כיכר רמב"ם וסביבתו על פי תכנון משרד ת.מ.א. – תכנון מרחב אורבני. <ref></ref> בשלב הראשון נבנו במה מרכזית להופעות ליד בית הכנסת, בריכת נוי ומזרקה, רחבה מרוצפת, והוצבו כיסאות וספסלים חדשים. פסל ביאליק ופסל האיילות נשתמרו. השלב הראשון הסתיים בתחילת חודש מרץ 2023.

== הכיכר כמרכז תרבות ==
במהלך השנים הייתה הכיכר מוקד הבילוי העיקרי של תושבי רמת גן ובה מקיימת עיריית רמת גן הופעות ואירועים שונים.

בשטח הכיכר קיימים מספר פסלים, ביניהם פסל ציפורים, "איילות" מעשה ידי פסל אהרן פריבר, ופסל של ביאליק מעשה ידי הפסל היהודי-אוזבקי יאשה שפירא.

== גלריה ==
<gallery >
PikiWiki Israel 5278 cinema ordea house in ramat-gan.jpg|בניין קולנוע אורדע ופסל ביאליק בכיכר
ביתהכנסתהגדולברמתגן.JPG|בית הכנסת הגדול בשטח הכיכר
RAMBAM RAMAT GAN 1935.jpg|כיכר רמב"ם, 1935, ארכיון בית אברהם קריניצי
PikiWiki_Israel_74789_a_statue_of_three_deer_in_ramat_gan.jpg|פסל "איילות"
20230515 105048 May 2023 in Ramat Gan.jpg|ממוזער|הבמה החדשה ליד בית הכנסת 
כיכר רמבם המחודשת יולי 2023.jpg|ממוזער|כיכר רמב"ם המחודשת, יולי 2023
Rambam Square Ramat Gan Panoramic.jpg|ממוזער|תמונה פנורמית של כיכר רמב"ם המחודשת, נובמבר 2023
Rambam Square Ramat Gan 01.jpg|ממוזער|כיכר רמב"ם המחודשת, נובמבר 2023
</gallery>

== קישורים חיצוניים ==

* [https://web.archive.org/web/20150713150802/http://www.tm-it.co.il/krinizi-ramat-gan/show_item.asp?levelId=65041 כיכר רמב"ם], באתר מוזיאון בית אברהם קריניצי

== הערות שוליים ==

קטגוריה:רמת גן: גנים ופארקים
קטגוריה:הנצחת הרמב"ם
רמב"ם
קטגוריה:רמת גן: פסלים
קטגוריה:רחוב ביאליק (רמת גן)
קטגוריה:רחוב הרצל (רמת גן)
ישראל הירשפלד

ישראל בן שמריהו הירשפלד (סוף המאה ה-19 - יולי 1957) היה צייר וגרפיקאי ישראלי יליד האימפריה הרוסית.

==ביוגרפיה==
ישראל הירשפלד, בן לשמריה ובריינה, נולד בשלהי המאה ה-19 בברשאד, האימפריה הרוסית (כיום אוקראינה) במשפחה חרדית. בעקבות פוגרומים היגרה המשפחה לשיקגו, ארצות הברית. בשנת 1914 בקירוב עלה לארץ ישראל והתגורר בשכונה יהודית מחוץ לחומות העיר ירושלים. אחיו, צבי הירשפלד, היה ממקימי נהלל. בתקופת מלחמת העולם הראשונה נאלץ להסתתר מהצבא הטורקי בעליית הגג, ביחד עם אחיו, בשל אזרחותם האמריקאית.

בין השנים 1915–17 למד אמנות ב'בצלאל, בית מדרש לאמנות ולמלאכות-אמנות'. היו אלו שנים קשות לבית הספר, שהתמיכה הכספית בו הצטמצמה במידה ניכרת עקב מלחמת העולם הראשונה. בסתיו 1916 נסגר בית הספר בגלל מגפות והתלמידים, וכנראה הירשפלד בכללם, נשלחו לעבודות חקלאיות במושבות העבריות. בשנת 1917 הצטרף, כמו מרבית תלמידי בצלאל, ל"גדודים העבריים". בהמלצת בוריס שץ נשלח בשנת 1920 ללימודי ליתוגרפיה בווינה ואף הוצע לו ללמד בבית הספר. בשנות ה-20, היה ממקימי שכונת בית הכרם. שם, פגש את רעיתו אדל (לבובנה) ירוסלבסקי. בשנת 1922 התמנה כחבר וועד של "אגודת אמנים עברית". נראה שבתקופה זו הקים בית-מלאכה לתפאורה בירושלים. בין השנים 1924–1926 השתתף בתערוכות האגודה במסגרת "תערוכות מגדל דוד". לאחר מכן מיעט לעסוק באמנות. בשנת 1929 למד הנהלת חשבונות ועסק בכך בחברות 'הכשרת היישוב', בחברה הבריטית ICI, וב-18 השנים האחרונות לחייו בחברת 'משען'. הירשפלד נהרג בשנת 1957 בתאונת דרכים. מעבודותיו באוסף מוזיאון ישראל.

==גלריה==
<gallery>
File:Israel008-2.jpgללא כותרתשנות ה-20 של המאה ה-20 (?)הדפסגובה 15 ס"מ, רוחב 15 ס"מעיזבון האמן
File:Israel003-2.jpg|דמות קבצןשנות ה-20 של המאה ה-20 (?)הדפסגובה 11.7 ס"מ, רוחב 9.3 ס"מעיזבון האמן
File:Israel004-2.jpg|המכבי - עיתון לעיניני התעמלות, ספורט וצופיותבלי תאריךהדפסגובה 9.1 ס"מ, רוחב 18 ס"מעיזבון האמן
File:Israel013-2.jpg|ערביהבלי תאריךצבע מים על ניירגובה 7.3 ס"מ, רוחב 15.2 ס"מעיזבון האמן
File:Israel001-2.jpg|O.T.E.S.Aשנות ה-20 של המאה ה-20 (?)דיות וגרפיט על ניירגובה 12.8 ס"מ, רוחב 10.5 ס"מעיזבון האמן
File:Israel002-2.jpg|דמות קבצןשנות ה-20 של המאה ה-20 (?)הדפסעיזבון האמן
</gallery>

==קישורים חיצוניים==

* 
* 

==הערות שוליים==

קטגוריה:ציירים ישראלים
קטגוריה:גרפיקאים ישראלים
קטגוריה:אנשי העלייה השנייה
קטגוריה:הרוגי תאונות דרכים בישראל
קטגוריה:יהודים הקבורים בהר המנוחות
קטגוריה:בוגרי בצלאל, בית מדרש לאמנות ולמלאכות-אמנות
קטגוריה:ישראלים שנולדו במאה ה-19
קטגוריה:ישראלים שנפטרו ב-1957
דייוויד קוורי

דייוויד קוורי (משמאל) בתקופת כהונתו כראש אגף המזרח הקרוב וצפון אפריקה במשרד החוץ, בפגישה עם ואליד סאפור מ[[הקואליציה הלאומית הסורית של האופוזיציה והכוחות המהפכניים]]
נשיא המדינה, [[ראובן ריבלין עם דייוויד קוורי בעת קבלת פנים חגיגית לכבוד השנה החדשה עם הסגל הדיפלומטי המוצב בישראל, ספטמבר 2017]]
דייוויד קוורי (באנגלית: David Quarrey) הוא דיפלומט בריטי אשר כיהן מיולי 2015 עד יוני 2019 כשגריר בריטניה בישראל.

==ביוגרפיה==
קוורי הצטרף למשרד החוץ הבריטי ב-1994 ועבד במחלקה ליחסים כלכלים. ב-1995 מונה למזכיר שני בשגרירות בריטניה בהארארה בירת זימבבואה. ב-1998 עבר למחלקת האו"ם במשרד החוץ. בשנת 2000 מונה למזכיר ראשון בשגרירות בריטניה בניו דלהי. ב-2004 מונה למזכירו האישי של ראש ממשלת בריטניה טוני בלייר. ב-2006 מונה למשנה לראש אגף המזרח התיכון וצפון אפריקה. בשנים 2008 עד 2011 שימש יועץ במשלחת הממלכה המאוחדת למועצת הביטחון של האו"ם בניו יורק. לאחר מכן כיהן כראש תחום מדיניות חוץ ומתאם לענייני אפגניסטן ופקיסטן. בשנת 2012 מונה לראש אגף המזרח הקרוב וצפון אפריקה במשרד החוץ.

ביולי 2015 מונה לשגריר בריטניה בישראל. הוא כיהן בתפקיד עד 2019.

בספטמבר 2020 מונה ליועץ לביטחון לאומי בפועל, תפקיד אותו מילא עד מרץ 2021. באפריל 2022 מונה לשגריר בריטניה בנאט"ו.

קוורי הוא הומוסקסואל וחי עם בן זוגו אלדו הנריקז.

קוורי הוא עמית במסדר מיכאל הקדוש וג'ורג' הקדוש אות שהוענק לו על שירותו במשרד החוץ, בטקס ראש השנה ב-2015.

==קישורים חיצוניים==

* [https://www.gov.uk/government/news/change-of-her-majestys-ambassador-to-the-state-of-israel.he חילופי שגריר בריטניה בישראל], אתר ממשלת בריטניה
* 
* 

==הערות שוליים==

קטגוריה:שגרירי הממלכה המאוחדת בישראל
קטגוריה:מסדר מיכאל הקדוש וג'ורג' הקדוש: עמיתים
קטגוריה:להט"בים בריטים
קטגוריה:נאט"ו: אישים
קטגוריה:בריטים שנולדו ב-1956
ישיבת נתיב הדעת

ישיבת נתיב הדעת (נקראת גם ישיבת קפלן על שם ראש הישיבה והמשגיח) היא ישיבה ליטאית בשכונת רמות פולין בירושלים.

הישיבה הוקמה בניסן תשס"ט במבנה זמני על ידי המשגיח הרב נפתלי קפלן, שהיה קודם לכן משגיח בישיבות בית מתתיהו וקול תורה.

על פי עצת הרב אהרן יהודה לייב שטינמן מונה הרב בונים שרייבר לכהן בראשות הישיבה. בתחילת דרכה היו בישיבה כחמישים בחורים מישיבות אור ישראל, תפרח ופוניבז'. נכון לשנת 2022 לומדים בישיבה כ־350 בחורים.

על פי הכוונתו של המשגיח, הישיבה מקבלת רק כ-70 בחורים בשנה המחולקים לשני שיעורים<ref></ref>.

בשנת 2018 פתחה הישיבה סניף בשכונת הר נוף בירושלים בשם "דעת אהרון" (מכונה "קפלן החדשה") בראשות אחיו של ראש הישיבה הרב ניסן קפלן.

באוגוסט 2022 עברה הישיבה לבית המדרש החדש שנבנה מעל בניין הישיבה.

== צוות הישיבה ==
ראשי הישיבה הם הרב בונים שרייבר והרב אברהם קפלן, בנו של המשגיח. הר"מים הם הרב מנחם כהן, הרב אשר דומב, והרב נעם פל, הרב יהודה אריה רפפורט, בסדר שני הרב אליהו דיסקין, ראשי הקיבוץ הם הרב שמחה פוברסקי והרב גולובנציץ.

==קישורים חיצוניים==
* 
* 
* 
* [https://www.kikar.co.il/tag.php?t=נתיב+הדעת ישיבת נתיב הדעת - תגית] באתר כיכר השבת
* [https://www.bhol.co.il/tags/837192 ישיבת נתיב הדעת - תגית] באתר בחדרי חרדים
* 
* 
==הערות שוליים==

קטגוריה:ישיבות ליטאיות בישראל
קטגוריה:ישיבות גדולות בישראל
קטגוריה:ירושלים: ישיבות
קטגוריה:רמות אלון
ליאון לויטה

ליאון לויטה (1878, ורשה - 17 בדצמבר 1944, ארץ ישראל) היה ממנהיגיה של התנועה הציונית בפולין.

==קורות חיים==
הוא הצטרף ל"קדימה", אגודת סטודנטים ציונית בוורשה. הוא פעל למען אוצר התיישבות היהודים. בעקבות מהפכת הטורקים הצעירים והדחת סולטאן עבדול חמיד השני פעל לויטה מול השלטונות הטורקים החדשים כדי לשכנע אותם להגביר את ההתיישבות היהודית בארץ ישראל, אך הצעותיו נדחו. עם תחילתה של מלחמת העולם הראשונה הוא עבר למוסקבה, אך עם הקמתה של הרפובליקה הפולנית השנייה ב-1918 הוא חזר לוורשה והצטרף אל ההנהגה של התנועה הציונית בפולין.

לעומת מנהיגי ציונות פולין רבים אחרים שהתמקדו בעיקר בפוליטיקה יהודית בפולין, לויטה התמקד בעיקר בעניין העלייה. ב-1919 הוא השתתף עם מספר נציגי יהדות פולין בוועד המשלחות היהודיות בועידת ורסאי. הוא השתתף בוועידה של התנועה הציונית בלונדון ב-1919 ונבחר לוועד הפועל הציוני. ב-1925 הוא ייסד את לשכת המסחר פולין-ארץ ישראל ועמד בראשה עד 1939. בעקבות המשבר הכלכלי של העלייה הרביעית הוא ריכז את פעילותו באיסוף תרומות ושליחתן לארץ.

לויטה עלה לארץ ישראל ב-1939, אך בעיות רפואיות מנעו ממנו להמשיך בפעילות ציבורית. הוא נפטר ב-1944, בגיל 66, ונקבר בבית הקברות טרומפלדור.

לויטה היה קרוב של נחום סוקולוב.

==לקריאה נוספת==
*משה לנדא, מיעוט לאומי לוחם מאבק יהודי פולין 1928-1918, מרכז זלמן שזר, 1986, עמ' 56 - 61.

==קישורים חיצוניים==
* שלמה נצר, 
* 
* 
* 

==הערות שוליים==

קטגוריה:יהודים פולנים
קטגוריה:ציונים ילידי המאה ה-19
קטגוריה:פעילים ציונים בפולין
קטגוריה:אנשי העלייה החמישית
קטגוריה:אישים הקבורים בבית הקברות טרומפלדור
קטגוריה:פולנים שנולדו ב-1878
קטגוריה:פולנים שנפטרו ב-1944
ברצ'קו

בְּרְצְ'קוֹ (בבוסנית: Brčko, בסרבית בכתב קירילי: Брчко) היא עיר ורשות מקומית בצפון-מזרח בוסניה והרצגובינה בירת מחוז ברצ'קו, השוכנת לגדות הנהר סאווה.

==היסטוריה==
יישוב בשם ברצ'קו ולצידו מצודה מתועד לראשונה בכתובים מראשית המאה ה-16 לאחר כיבוש האזור על ידי סולימאן הראשון, סולטאן האימפריה העות'מאנית. בראשית המאה ה-17 תועדו ביישוב כ-200 מבני מגורים. העיר התפתחה כנקודת מעבר לסוחרי דרכים בדרכם לאזורי סלאבוניה, סרם והאזורים האוסטריים שנשלטו על ידי ממלכת הבסבורג. במהלך המלחמה ההבסבורגית-עות'מאנית (1716-1714) חרב היישוב.

לאחר המלחמה שוקמה העיר והוקם נמל אשר שימש לייצוא סחורות לאוסטריה ובעיר חלה גאות כלכלית. במחצית השנייה של המאה ה-19, עת נשלטה העיר על ידי האימפריה האוסטרו-הונגרית חוברה העיר לרשת הטלגרף והוקמו בה בית חולים, בית מלון ובית דפוס. לאחר מלחמת העולם הראשונה עברה העיר לחזקת ממלכת הסרבים, הקרואטים והסלובנים שהפכה בהמשך לממלכת יוגוסלביה. בפרוץ מלחמת העולם השנייה מנתה אוכלוסיית העיר כ-9,000 נפשות.

באפריל 1941 כבשה גרמניה הנאצית את יוגוסלביה ובהמשך נמסר אזור ברצ'קו לחזקת המדינה העצמאית של קרואטיה בשלטון האוסטאשה. בשלהי 1944 שוחרר האזור על ידי הפרטיזנים של טיטו בגיבוי הצבא האדום ובהמשך נכללה העיר בשטחי יוגוסלביה. 
בראשית שנות ה-90 של המאה ה-20 החל תהליך התפרקותה האלים של יוגוסלביה ובמסגרתו פרצה מלחמת בוסניה. 

לאחר סיום המלחמה הפך מחוז ברצ'קו ובמרכזו העיר ברצ'קו לקונדומיניום בעל זיקה לרפובליקת סרפסקה ולפדרציה של בוסניה והרצגובינה אך לא תחת ריבונותם.

==הקהילה היהודית==
בעיר התגוררו משפחות של יהודים ספרדים שהגיעו למקום לאחר הכיבוש העות'מאני. בשלהי המאה ה-19 הגיעו לעיר יהודים אשכנזים וב-1881 הוקם בית כנסת לקהילה. ב-1897 נוסדה בעיר אגודה ציונית. ב-1921 נמנו בברצ'קו 139 יהודים שהיוו כ-2 אחוזים מכלל האוכלוסייה.

בפרוץ מלחמת העולם השנייה נמנו בברצ'קו 145 יהודים ואליהם הצטרפו בהמשך 286 פליטים מצ'כוסלובקיה, גרמניה ואוסטריה. יהודי העיר נרצחו על ידי האוסטאשה וגופותיהם הושלכו לנהר סאווה. בהמשך, בדצמבר 1941 נרצחו הפליטים על ידי אנשי אס אס בסיוע פולקסדויטשה מקומיים וגופותיהם הושלכו לנהר סאווה.

== קישורים חיצוניים == 

* 
* [http://www.theguardian.com/cities/2014/may/14/brcko-bosnia-europe-only-free-city Welcome to Brčko, Europe’s only free city and a law unto itself], באתר הגרדיאן, אוחזר ב-13 ביולי 2015 
* [http://db.yadvashem.org/names/nameResults.html?placeDuringTheWar=Brcko&placeDuringTheWarType=LITERAL&Murdered=Murdered&language=en רשימת נרצחים בשואה בברצ'קו], במאגר המידע של יד ושם
* [http://data.jewishgen.org/wconnect/wc.dll?jg~jgsys~community~-76047 קהילת ברצ'קו], באתר jewishgen.org, אוחזר ב-13 ביולי 2015 
* [https://iajgscemetery.org/eastern-europe/bosnia-and-herzegovina/brko-republic-of-srpska יהודי ברצ'קו], באתר International Jewish Cemetery Project, אוחזר ב-8 בפברואר 2020 
* [https://web.archive.org/web/20150924025801/http://www.heritageabroad.gov/Portals/0/documents/Bosnia%20Survey%20final%20copy2.pdf הקהילה היהודית בברצ'קו], בתוך: אתרי מורשת יהודית בבוסניה והרצגובינה, עמוד 22, באתר heritageabroad.gov, אוחזר ב-13 ביולי 2015 

==הערות שוליים==

ברצ'קו
ברצ'קו
קיר סלארי

מחפר קירות סלארי
קיר סלארי (באנגלית: Slurry wall) הוא שמה של טכניקת בנייה המשמשת ליציקת קירות דיפון מבטון מזוין באזורים בהם הקרקע רכה או שיש בה מי תהום בקרבה רבה לפני השטח. שיטה זו משמשת בדרך כלל לבניית קירות הפועלים כדיאפרגמה (מחסום מים) בדפנות בור תת-קרקעי ומייצבים אותן, כדי לאפשר יציקת יסודות בתוכו. בנוסף, השיטה משמשת לבניית קירות דיפון התוחמים מנהרות או כל מבנה תת-קרקעי אחר.

==יישום==
תחילה נחפרת תעלה ברוחב מסוים, בהתאם לתוכניות הביצוע, על ידי מחפר. לאחר מכן ממלאים את התעלה בבנטוניט - תרחיף צמנטי היוצר לחץ הידראולי נגדי על דפנות התעלה במטרה למנוע את קריסתן או חדירת מי תהום אליה בטרם יציקת בטון. לאחר מילוי התעלה, ממקמים את כלובי הזיון בתוך התרחיף, ולבסוף מכניסים צינור טרמי (tremie pipe) עד תחתית התעלה ויוצקים את הבטון. מאחר שצפיפות הבטון גדולה מצפיפות התרחיף, נשאר הבטון בתעלה, ואילו התרחיף נשפך החוצה. בזמן יציקת הבטון שואבים את התרחיף לשימוש חוזר.

דוגמאות בולטות לשימוש בשיטה זו הן חפירת ה"אמבטיה" (The Bathtub) תחת מרכז הסחר העולמי במנהטן, בתעלת הביג דיג בבוסטון, במכשול נגד מנהרות בגבול רצועת עזה ובפיר גלי-גיל ברכבת הקלה בתל אביב<ref dir="rtl"></ref>.

==ראו גם==
* קיר תומך

==קישורים חיצוניים==

<div class="mw-content-ltr">
* [http://www.italiantrivelle.com/it-blog/equipment-engineering/what's-the-diaphragm-walls-system-105.html Slurry Wall Construction by Diaphragm Machine]
* 
* [https://web.archive.org/web/20110713001142/http://www.icanda.com/world.html WTC-slurry wall construction-1967]
* [https://web.archive.org/web/20170102213238/http://www.icanda.com/services.html#SLURRY Slurry Trenches]
* [https://web.archive.org/web/20160305212420/http://geo-solutions.com/construction-technologies/slurry-walls.asp Video of slurry wall construction]
* [http://www.slurrywall.com A technical resource for slurry wall construction, slurry trenches and cut-off walls]
* [http://www.umich.edu/~urecord/9394/Mar28_94/27.htm Natural shale appears to be ideal material for landfill liners]
* [http://books.nap.edu/openbook.php?record_id=5539&page=133 Barrier technologies for environmental management]
* [http://www.geo-solutions.com/what-we-do/slurry-walls]
* [https://web.archive.org/web/20190325122405/http://www.foundationengineering.info/photo_galleries/16/slurry_walls Pictures of slurry walls]
</div>
==הערות שוליים==

קטגוריה:טכנולוגיות בנייה
סלארי
פולריטון

בפיזיקה, פולריטונים הם קוואזי-חלקיקים. באופן קלאסי ניתן לתארם כצימוד חזק בין גלים אלקטרומגנטיים לבין דיפול חשמלי או מגנטי. באופן קוונטי ניתן לתארם כצימוד חזק בין פוטונים לבין קוואזי-חלקיקים אחרים הנובעים מאקזיטציות בחומר. מחקר הפולריטונים הוא חלק חשוב בפיזיקה של חומר מעובה ובכימיה פיזיקלית. באופן כללי, הפולריטונים מסבירים היטב תופעות אופטיות וכימיות בחומרים שונים.

בדומה לאפקט זימן, הפולריטונים הם דוגמה טובה לפיצול רמות אנרגיה של אטומים או מולקולות כתוצאה מצימוד לשדה אלקטרומגנטי בעוד שבאפקט זימן הצימוד מתבצע לשדה מגנטי.

יחס נפיצה (באנגלית:דיספרסיה) של פולריטון בGaP. קווי המגמה האדומים מתארים את הפנונים והפוטונים הלא מצומדים בעוד הקווים השחורים מתארים את הפולריטונים שנוצרים כתוצאה מצימוד בין הפונונים לפוטונים.

== סוגים ==
כאמור, פולריטון הוא תוצאה של צימוד בין פוטון לבין אקזיטציות שונות בחומר. ישנם סוגים שונים של פולריטונים הנבדלים זה מזה בסוג האקזיטציה.

* פונון-פולריטון נוצר מצימוד בין פוטון בתחום האינפרא אדום לבין פונון אופטי.
* אקסיטון-פולריטון נוצר מצימוד בין פוטון באור נראה לבין זוג אלקטרון חור בחומר (אקסיטון).
* פלסמון פולריטון נוצר מצימוד חזק בין פוטון לבין פלסמונים משטחיים, אורך הגל של הפוטון נקבע בדרך לפי סוג החומר והמבנה שלו.
* פולריטון בראג (בראגיטונים) נובעים מצימוד בין אקסיטונים למודים פוטוניים של בראג בקריסטלים.

== עקרונות ==
במערכת פיזיקלית שלא ניתן לתאר את התנהגותה באמצעות מודל של פוטונים חופשיים בחומר מודל הפולריטונים הוא הכרחי. תרומה חשובה של פולריטונים היא תיאור מדויק של תלות מהירות האור בחומר כתלות בתדירות. 

הפולריטון הוא קוואזי-חלקיק בוזוני ויש להבדילו מהפולארון, קוואזי-חלקיק פרמיוני. 

הפולריטונים נובאו תחילה באופן תאורטי על ידי הפיזיקאי האוקראיני קיריל בוריסוביץ׳ (באנגלית: Kirill Borisovich Tolpygo) ותוארו כחלקיקי אור שמצומדים לאקסיטונים. 

== שימושים ==
אחד היישומים של פיזיקת פולריטונים הוא לייזר פולריטונים. לייזר פולריטונים הוא התקן המנצל את התכונות של עיבוי בוז-איינשטיין של אקסיטון-פולריטונים במוליכים למחצה על מנת ליצור לייזר בעל סף לזירה נמוך במיוחד.

מבנים פלסמון-פולריטוניים מאפשרים לשלוט על אור בטווח נמוך בהרבה יותר מאורך הגל שלו. תכונות אלו מיושמות בפיתוח של מוליכי גלים, התקנים פוטוניים לאחסון מידע, תאים סולאריים וסוגים שונים של גלאים.

שימוש במבנים פלסמון-פולריטונים לצורכי שליטה באור בטווח נמוך ביחס לאורך הגל שלו פותח דלתות גם בתחום מיקרוסקופיה וליתוגרפיה מעבר לגבול הדיפרקציה (עקיפה) והוא גם מאפשר למדוד את התנע של הפוטון בתווך דיאלקטרי.

== מקורות ==

*
*
* Otto, A. Excitation of nonradiative surface plasma waves in silver by the method of frustrated total reflection. Z. Phys. 216, 398–410 (1968)
* J. Phys. D: Appl. Phys. 45 (2012) 113001 (19pp)

קטגוריה:קצרמר פיזיקה
קטגוריה:קוואזי-חלקיקים
קבוע אפרי

במתמטיקה, קבוע אפרי הוא הערך של פונקציית זטא של רימן בנקודה 3, כלומר המספר 
:<math>\zeta(3)=\sum_{n=1}^\infty\frac{1}{n^3}=1+\frac{1}{2^3} + \frac{1}{3^3} + \frac{1}{4^3} + \frac{1}{5^3} + \frac{1}{6^3} + \frac{1}{7^3} + \frac{1}{8^3} + \frac{1}{9^3} + \ldots \approx 1.20205\ldots</math>. 

הקבוע נקרא על שם רוז'ה אפרי (1916–1994) שהוכיח בשנת 1978 שהקבוע הוא אי-רציונלי. 

==רקע==
ב-1735 פתר לאונרד אוילר את בעיית בזל והוכיח ש-<math>\zeta(2)=\frac{\pi^2}{6}</math>. אוילר אף הגדיל לעשות והראה ש-<math>\zeta(2n) = \frac{(2\pi)^{2n}(-1)^{n+1}B_{2n}}{2\cdot(2n)!}</math>, כאשר <math>B_k</math> הוא מספר ברנולי ה-k. כיוון שפאי הוא מספר טרנסצנדנטי, תוצאתו של אוילר מראה שכל ערכי פונקציית זטא במספרים טבעיים זוגיים הם מספרים טרנסצנדנטיים (ובפרט אי-רציונליים).

לעומת זאת, לא נמצאה דרך דומה לחשב את ערכי פונקציית זטא בנקודות אי-זוגיות, והשאלה האם ערכים אלו אי-רציונליים נותרה פתוחה ב-200 השנים הבאות.

ב-1978 הציג רוז'ה אפרי, מתמטיקאי מבוגר ואלמוני למדי, הוכחה מפתיעה לכך ש-<math>\zeta(3)</math> הוא אי-רציונלי. מאז הקבוע נקרא על שמו. משערים שקבוע אפרי הוא מספר טרנסנצנדטי, אך טענה זו טרם זכתה להוכחה.

==ההוכחה של אפרי==
ההוכחה של אפרי לאי-רציונליות של <math>\zeta(3)</math> נחשבת לטכנית ו"אד הוקית" למדי.

ההוכחה מסתמכת על משפט ידוע של דיריכלה הקובע שמספר רציונלי אינו ניתן לקירוב דיופנטי מסדר העולה על 1. אפרי מצא טור של מספרים רציונליים שמתכנס ל-<math>\zeta(3)</math> מהר מספיק כדי לייצר קירוב דיופנטי מסדר העולה על 1.

==ערכי פונקציית זטא בנקודות אי-זוגיות נוספות==
ניסיון להשתמש בשיטה של אפרי במטרה להוכיח שערכים נוספים של פונקציית זטא בנקודות אי-זוגיות גם הם אי-רציונליים נחל כישלון. זאת על אף שמשערים שכל הערכים הם אי-רציונליים.

Wadim Zudilin הוכיח בתחילת שנות ה-2000 שקיימים אינסוף ערכים אי-רציונליים של פונקציית זטא בנקודות אי-זוגיות, ושלפחות אחד מבין ערכי הפונקציה בנקודות 5, 7, 9, 11 הוא אי-רציונלי.

== ראו גם ==
* קבוע קטלן

==לקריאה נוספת==
<div class="mw-content-ltr">
* Paul J. Nahin, World's Most Mysterious Unsolved Math Problem, Princeton University Press, 2021
</div>
==קישורים חיצוניים==
* 
* 
* 

אפרי
קטגוריה:פונקציות זטא
יוסי שרעבי

יוסי שרעבי הוא עורך דין ישראלי, כיהן כמנכ"ל משרד התרבות והספורט מיולי 2015 עד יוני 2020. וכיהן כמנכ"ל ההתאחדות לכדורגל החל ממאי 2021. 

שרעבי הוא עורך דין בעל תואר ראשון במשפטים ותואר ראשון בהיסטוריה כללית. בעל תואר שני במשפטים מהאוניברסיטה העברית בירושלים תואר שני במנהל עסקים מאוניברסיטת חיפה. ותואר שלישי בניהול מאוניברסיטת PUIE .הוא בוגר תוכנית הבכירים בשירות הציבורי של קרן וקסנר באוניברסיטת הרווארד ובוגר תוכנית שוורץ של האוניברסיטה העברית לניהול מלכ"רים.

== ביוגרפיה ==
את שירותו הצבאי עשה כקצין בחיל המודיעין.

בין השנים 1990–1994 ניהל את מתנ"ס שכונת גוננים בירושלים ובשנים 1994–1998 ניהל את המינהל הקהילתי בפסגת זאב. ב-1999 מונה לראש אגף חברה ונוער בעיריית ירושלים. בסוף 2009 מונה למנהלו הראשון של מינהל תרבות חברה, ספורט ופנאי בעירייה.

כיהן כיו"ר עמותת אתר ההנצחה יד לבנים בירושלים, כדירקטור בחברת "אריאל", מוזיאון המדע, הורה ירושלים, חברת עדן לפיתוח מרכז העיר ירושלים, החברה למינהלים ומרכזים קהילתיים, הנהלת פסטיבל ישראל וכחבר הוועדה המייעצת של המיזם לקולנוע וטלוויזיה בירושלים.

ביולי 2015 מונה למנכ"ל משרד התרבות והספורט. ביוני 2020, בתום חמש שנות כהונה, סיים את תפקידו זה.

במהלך חמש שנות כהונתו הוביל שורה ארוכה של רפורמות בעולם התרבות והספורט: הוועדה למניעת אלימות בספורט, הוועדה לטיפול בסוגיית הכדורגל בשבת, הוועדה לבדיקת חוק הספרים, ועדת שרעבי לטיפול במעמד השחקן הישראלי כחול-לבן ועוד. כמו כן, קידם שרעבי בתקופת כהונתו מהלך של מימוש הרפורמה בשוק ההימורים בספורט, שניתקה לראשונה את הקשר בין הטוטו לתקציב הספורט. כמו כן קידם את חוק וינגייט (המכון הלאומי למצוינות בספורט), הוביל את תיקוני רגב בתרבות, יצר את תקנת סל תרבות עירוני (סל"ע) לאירועי תרבות ברשויות המקומיות והאיץ את תוכנית המתקנים הלאומית למתקני ספורט בזירה הארצית.

לאורך כהונתו עמד בראש הטקסים הלאומיים של מדינת ישראל, הוביל את חגיגות שנת ה-70 למדינת ישראל ואת אירועי ה-50 לאיחוד ירושלים. במהלך מגפת הקורונה בישראל, הוביל את המתווה האסטרטגי ליציאת עולם התרבות והספורט מהמשבר והחזרת גופי התרבות והספורט לפעילות, וניהל את השיח מול משרד הבריאות לקידום שלבי היציאה במתווה.

==קישורים חיצוניים==

* 
* 

==הערות שוליים==

קטגוריה:עובדי עיריית ירושלים
קטגוריה:אנשי חינוך ישראלים
קטגוריה:מנכ"לי משרדי ממשלת ישראל
קטגוריה:מנהלי מתנ"סים
קטגוריה:בוגרי האוניברסיטה העברית בירושלים: משפטים
קטגוריה:בוגרי תוכנית המנהיגות הבכירה של קרן וקסנר
קטגוריה:פעילי מפלגת העבודה
קטגוריה:ישראלים שנולדו במאה ה-20
אורדבסי שימקנט

סמל המועדון הקודם
מועדון כדורגל אורדבסי שימקנט (בקזחית: Ордабасы Футбол Клубы) הוא מועדון כדורגל קזחי מהעיר שימקנט, הוא משחק באצטדיון קצימוקן מונייטפסוב. המועדון הוקם בשנת 2000 והוא משחק בליגת העל הקזחית.

==היסטוריה==
אורדבסי הוקמה בשנת 2000 בשם דוסטייק בעקבות איחוד בין שתי קבוצות מהעיר שימקנט, ז'יגר וטומיריס, אבל גם הקבוצה המאוחדת לא הצליחה הרבה. את ההישג הראשון שלה היא רשמה בשנת 2011, אז היא הצליחה לזכות בגביע הקזחי אחרי ניצחון 0:1 מול טובול קוסטנאי. ההישג ההוא הוביל אותה להעפלה לליגה האירופאית בעונת שזאת הייתה הפעם הראשונה שהיא מעפילה למפעלים האירופיים, כשהיא מצליחה להדיח את יגודינה הסרבית בסיבוב הראשון אבל בסיבוב השני היא הודחה על ידי רוזנבורג.

בעונת אורדבסי השתתפה בסיבוב המוקדמות הראשון נגד בית"ר ירושלים, המשחק הראשון היה בקזחסטן ונגמר בתוצאה 0-0, המשחק השני היה בישראל באצטדיון טדי והוא נגמר בתוצאה 1–2 לבית"ר ואורדבסי סיימה את חלקה בתחרויות אירופאיות באותה עונה.

בעונת אורדבסי זכתה לראשונה באליפות ליגת העל הקזחית.
==הישגים==
ליגת העל הקזחית:
*זכייה: 2023
*סגנות: 1992 (טומיריס)

הליגה הקזחית הראשונה:
*זכייה: 1998 (טומיריס), 2001 (דוסטייק)

הגביע הקזחי:
*זכייה: 2011, 2022
*סגנות: 1995 (טומיריס), 2007

הסופר קאפ הקזחי:
*זכייה: 2012

==אורדבסי בתחרויות אירופאיות==
{| class="wikitable"
|-
! עונה
! תחרות
! סיבוב
! מועדון
! בית
! חוץ
! סיכום
|-
| rowspan="2"| 
| rowspan="2"| הליגה האירופאית
| 1
| יגודינה
| style="text-align:center;"| 0–0
| style="text-align:center;"| 1–0
| style="text-align:center;"| 1–0
|-
| 2
| רוזנבורג
| style="text-align:center;"| 1–2
| style="text-align:center;"| 2–2
| style="text-align:center;"| 3–4
|-
| rowspan="1"| 2015/2016
| rowspan="1"| הליגה האירופאית
| 1
| בית"ר ירושלים
| style="text-align:center;"| 0–0
| style="text-align:center;"| 1–2
| style="text-align:center;"| 1–2
|-
| rowspan="1"| 2016/2017
| rowspan="1"| הליגה האירופאית
| 1
| צ'וקריצ'קי
| style="text-align:center;"| 3–3
| style="text-align:center;"| 0–3
| style="text-align:center;"| 3–6
|-
| rowspan="1"| 2017/2018
| rowspan="1"| הליגה האירופאית
| 1
| שירוקי ברייג
| style="text-align:center;"| 0–0
| style="text-align:center;"| 0–2
| style="text-align:center;"| 0–2
|}

==קישורים חיצוניים==
* 

==הערות שוליים==

קטגוריה:קבוצות כדורגל קזחיות
קטגוריה:קבוצות כדורגל שהוקמו ב-2000
סמל העיר ראשון לציון

סמל העיר ראשון לציון הוא הסמל הרשמי של העיר ראשון לציון, והוא משמש את המוסדות המוניציפליים של העיר.

==היסטוריה==
הסמל נוצר בשנת 1942 והוא מסמל את ראשית התפתחותה של העיר. ההחלטה ליצור את הסמל התקבלה על ידי מועצת העיר בדיון לציון 60 שנה למושבה.

==עיצוב הסמל ומרכיביו==
בסמל מופיעים ענפי החקלאות השונים שהיו מקור הפרנסה העיקרי של תושבי המושבה במשך שנים רבות:
* הגפן ואשכול הענבים - עדות לגידולי הכרמים ותעשיית היין שהתפתחה בראשון-לציון והעניקה לה את הכינוי "עיר היין".
* הכתובת "מצאנו מים" והבאר עם דלי המים - מסמל את אירוע חפירת הבאר הראשונה בראשון לציון (באר "מצאנו מים") והזעקה שהכריזה על הצלחת המבצע. אותה באר אפשרה את החיים במקום.
* עץ הדר עם פירות - המסמל את הפרדסים שניטעו ברחבי המושבה ושעליהם התבססה עיקר החקלאות.
* השדות - הם מסמלים את שאר גידולי השדה.
*בניין התעשייה והעשן - הם מסמלים את התעשייה בעיר.

צבעי הסמל הם גם עדות לגידולי החקלאות של המושבה.

==סמליל ממותג==

בשנת 2012 לרגל מלאת 130 שנה לראשון לציון, עיריית ראשון לציון מיתגה מחדש את סמל העיר. הסמל הממותג מורכב מעץ שיוצר בענפיו את שם העיר ראשון לציון.

לאורך השנים שעברו, הסמליל החדש עורר התנגדות רבה מצד רבים מתושבי העיר שמחו על כך ברשתות החברתיות, ודרשו להחזיר את סמל העיר המקורי לפרסומים הרשמיים של העירייה. בשנת 2018 לאחר הבחירות לרשויות המקומיות, החליט ראש העיר הנבחר רז קינסטליך להיענות לדרישות התושבים והופסק השימוש בסמליל העץ הממותג והוא הוסר מפרסומי העירייה.

==לקריאה נוספת==
* דב חביב לובמן וזרובבל חביב, קורות ראשון לציון: מיום ייסודה עד פרוץ מלחמת ששת הימים, ראשון לציון: הוצאת המחבר, תשל"א 1971, עמ' 187–188

==קישורים חיצוניים==
* [https://web.archive.org/web/20150713224435/http://www.rishonlezion.muni.il/ODOT/Pages/semel_haiir.aspx אתר עיריית ראשון לציון - סמל העיר ראשון לציון]

==הערות שוליים==

קטגוריה:ראשון לציון: תרבות
ראשון לציון
סייפניים

סייפניים (שם מדעי: Recurvirostridae) היא משפחת עופות שוכני גדה מסדרת החופמאים, בעלי רגליים ארוכות ומקור חד, ארוך ודקיק שמזכיר צורת סיף ומכאן שמם.

הסייפנים חיים במישורי חוף וביצות מלוחות ושולים עם מקורם יצורים קטנים כמו תולעים, רכיכות, חסילונים ודגים קטנים. על אף שהם עופות מים הם אינם נכנסים למים ואינם יודעים לשחות.

==מיון==
זוהי משפחה קטנה יחסית ובה 12 מינים בשלושה סוגים:
*סוג תמירון (Himantopus)
**תמירון מצוי (Himantopus himantopus)
**תמירון לבן ראש (Himantopus leucocephalus)
**תמירון שחור צוואר (Himantopus mexicanus)
**תמירון הוואי (Himantopus knudseni)
**תמירון שחור (Himantopus novaezelandiae)
*סוג סייפן (Recurvirostra)
**סייפן עקוד (Recurvirostra avosetta)
**סייפן אמריקאי (Recurvirostra americana)
**סייפן אוסטרלי (Recurvirostra novaehollandiae)
**סייפן האנדים (Recurvirostra andina)
*סוג ומין יחיד תמירון מפוספס (Cladorhynchus leucocephalus)

לישראל מגיעים המינים תמירון מצוי וסייפן עקוד.

==קישורים חיצוניים==

* 

*
קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
קומה טכנית

בגורד שחקים בן 60 קומות שנבנה ב[[שאנגחאי ניתן להבחין במסבכים מפלדה הצבועה בלבן המעידים על מיקום הקומות הטכניות שבו]]
קומה טכנית (מכונה גם קומת שירות או חלל טכני. באנגלית: Mechanical floor) היא קומה בבניין רב-קומות המיועדת למערכות בניין מכניות ואלקטרוניות המשרתות אותו. קומות אלו קיימות בבניינים גבוהים מודרניים ובפרט בגורדי השחקים הגבוהים בעולם ומתוכננות לפי כל ההיבטים המבניים, המכניים והאסתטיים.

בעוד שבחלק מן המבנים קיימים חדרי מכונות, לרוב בקומת המרתף, בניינים גבוהים דורשים קומות ייעודיות ברחבי הבניין למטרה זו. מאחר שקומות אלו "מבזבזות" משטח המבנה אותו ניתן להשכיר, מהנדסים מנסים למזער את מספרן ככל שניתן בשלב התכנון. ככלל אצבע, בגורד שחקים דרושה קומה טכנית אחת על כל 10 קומות, אך היחס יכול להיות גדול יותר בתלות בבניין המתוכנן.

קומות טכניות נמנות בדרך כלל במספר הקומות בבניין (כנדרש לפי תקנים מסוימים) אך ניתן לגשת אליהן אך ורק דרך מעליות שירות.

במדינות רבות בעולם ממקמים קומה טכנית בקומה ה-13 בבניין כדי להימנע מבעיות שכירות באותה הקומה עקב אמונות טפלות (Triskaidekaphobia) הקשורות במספר 13.

תקנות התכנון והבנייה בישראל מגדירות גובה מינימלי לקומה טכנית של 2.05 מטר.

==קישורים חיצוניים==

*[https://web.archive.org/web/20120426091829/http://www.arch.hku.hk/teaching/cases/centplaz/central-plaza-en.html#4.1 Case study]for Hong Kong's Central Plaza by the Department of Architecture ofHong Kong University, Energy Features section
*
קטגוריה:בנייה
קטגוריה:קירור ומיזוג אוויר
קטגוריה:חדרים
הוקיים

Penelope montagnii
הוקיים, או עופות גואן (שם מדעי: Cracidae) היא משפחת עופות דמויי תרנגולים, שמשויכים לסדרת התרנגולאים, אף שיש חוקרים המשייכים אותם לסדרה עצמאית. עופות אלו חיים רק בעולם החדש - בעיקר באמריקות המרכזית והדרומית, אך גם בדרום מקסיקו וארצות הברית.

עופות טרופיים אלו חיים ביערות גשם באמריקה. הם נוטים לשהות בעיקר על הקרקע, בדומה לתרנגולים, ולרובם ציצת נוצות דמוית-כרבולת. על פי רוב, צבעם שחור למעט המקור. הגדול מבין ההוקיים, הוקו גדול, (Crax rubra) עשוי להגיע למשקל של 4 ק"ג.

== מיון ==
*משפחה הוקיים (Cracidae)
**תת-משפחה Penelopinae
***מין יחיד הוקו הררי (Penelopina nigra)
***הוקו כהה (Chamaepetes) - בו 2 מינים.
***פנלופה (Penelope) - בה 15 מינים.
***מין יחיד הוקו מדולדל-חזה (Aburria aburri)
***הוקו הצינור (Pipile) - בו 4 מינים.
***צ'צ'לקה (Ortalis) - בו 12 מינים.
**תת-משפחה Oreophasinae
***מין יחיד - הוקו מקורנן (Oreophasis derbianus)
**תת-משפחה Cracinae
***מין יחיד - הוקו לילי (Nothocrax urumutum)
***הוקו (Crax) - בו 7 מינים.
***מיטו (Mitu) - בו 4 מינים.
***הוקו הקסדה (Pauxi) - בו 3 מינים.

==ראו גם==
*דגרתיליים
*פניניתיים

==קישורים חיצוניים==

* [http://creagrus.home.montereybay.com/ הוקיים], באתר creagrus

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
מסיטיים

מסיטיים (שם מדעי: Mesitornithidae) היא משפחת עופות קרקע מסדרת המסיטאים (Mesitornithiformes) ובעבר השתייכו לסדרת העגוראים. הם חיים אך ורק באי מדגסקר שליד אפריקה. המשפחה הכוללת שלושה מינים בלבד, קרובה לעופות כמו יונים, קטות ולהואצין. בהמשך סווגה כחלק מסדרת העגוראים הכוללת את העגורים, אך כיום משייכים אותה לסדרה בפני עצמה.

אלו הם עופות קטנים שנחקרו מעט החיים בשיחים קטנים במדגסקר, וטורפים חרקים קטנים.

== מיון ==
*משפחה מסיטיים (Mesitornithidae)
**סוג מסיט (Mesitornis)
***מין מסיט חום (Mesitornis unicolor)
***מין מסיט לבן חזה (Mesitornis variegatus)
**סוג ומין יחיד מסיט תת־מדברי (Monias benschi)

==ראו גם==
* הפארק הלאומי מרוג'ג'י

==קישורים חיצוניים==

* 

*
קטגוריה:בעלי חיים שתוארו ב-1960
קטגוריה:טקסונים שתוארו בידי אלכסנדר ווטמור
קיליאן פון שטיינר

קיליאן פון שטיינר (בגרמנית: ; 9 באוקטובר 1833 – 25 בספטמבר 1903) היה בנקאי ותעשיין יהודי-גרמני.

==קורות חיים==

נולד בשנת 1833 למשפחה יהודית מקהילת יהודי לאופהיים שבדרום גרמניה. למד היסטוריה, פילוסופיה ומשפטים באוניברסיטאות טיבינגן והיידלברג.

בשנת 1859 החל לעבוד כעורך דין בהיילברון, והיה בין מייסדי המפלגה הליברלית הלאומית בשנת 1865. בשנת 1876 קיבל תואר דוקטור במשפטים. עם השנים הפך לדמות בכירה בעולם הבנקאות הגרמני, ואף ייסד מספר בנקים בממלכת וירטמברג.

ממייסדי חברת הכימיקלים BASF בשנת 1873, חברת כלי השולחן WMF בשנת 1880, וחברת הרכב DMG בשנת 1890.

בנוסף, היה חובב אומנות, וסייע לפתיחת מוזיאון פרידריך שילר בעיר מרבך בשנת 1890.

בשנת 1891 קיבל אזרחות כבוד בבאד נידרנאו (Bad Niedernau), ובשנת 1895 קיבל תואר אצולה מוילהלם השני, מלך וירטמברג.

נפטר בשטוטגרט בשנת 1903.

==לקריאה נוספת==

==קישורים חיצוניים==

קטגוריה:בנקאים יהודים גרמנים
קטגוריה:תעשיינים יהודים
קטגוריה:אצולה יהודית גרמנית
קטגוריה:גרמנים שנולדו ב-1833
קטגוריה:גרמנים שנפטרו ב-1903
שרקרקיים

שרקרקיים (שם מדעי: Meropidae) הם משפחת עופות אוכלי חרקים מסדרת הכחלאים. השרקרקיים חיים ברחבי אפריקה ואסיה וכמה מינים חיים בדרום אירופה או באוסטרליה וגינאה החדשה. לישראל מגיעים המינים: שרקרק ירוק, שרקרק מצוי ושרקרק גמדי.

השרקרקיים הם עופות צבעוניים בעלי מקור ארוך ודק, מותאם לתפיסה של חרקים מעופפים שונים. השרקרק הוא צייד מומחה של חרקים כולל דבורים וצרעות, אותן הוא משפשף כנגד ענף כדי להיפטר מהארס שלהן. השרקרקיים הם בין היצורים המעטים המאיימים על חרקים אלו. הם בונים את קינם בחורי סלעים שעל גדות נהרות. בישראל נצפו 4 שרקרקים

==מיון==
במשפחת השרקרקיים ישנם שלושה סוגים. שני הראשונים הם סוגים גדולים שחיים ביערות באסיה. כל השאר שייכים לסוג שרקרק:
*סוג ומין יחיד שרקרק סגול-חזה (Meropogon forsteni)
*Nyctyornis
**שרקרק כחול-חזה (Nyctyornis athertoni)
**שרקרק אדום-פס (Nyctyornis amictus)
*שרקרק (Merops) - בו 24 מינים.

==קישורים חיצוניים==

* 
[[שרקרק מצוי תופס פרפר]]

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
קטגוריה:כחלאים
מחוזות רוד איילנד

מפת מחוזות רוד איילנד
במדינת רוד איילנד שבארצות הברית ישנם 5 מחוזות. רוד איילנד, יחד עם הוואי, נמצאת במקום השני מבחינת המדינות עם מספר המחוזות הקטן ביותר. היחידה שלה מספר מחוזות מועט יותר היא דלאוור, עם 3 מחוזות. 

הגדול שבמחוזות רוד איילנד הוא מחוז פרובידנס (1,060 קמ"ר), הקטן שבהם הוא מחוז בריסטול (62 קמ"ר), והמאוכלס שבהם הוא מחוז פרובידנס (כ-626,667 תושבים), ובו נמצאת גם עיר הבירה, פרובידנס.

==רשימת המחוזות==
מפת צפיפות אוכלוסין של רוד איילנד עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז עד 1960(אין כיום מושבי מחוזות)
! שנת הקמתהמחוז
! data-sort-type="number" | אוכלוסייה נכון לשנת 2021
! data-sort-type="number" | שטח(קמ"ר)
|-
| מחוז בריסטול||Bristol County||בריסטול||1747||50,793||62
|-
| מחוז קנט||Kent County||איסט גרינוויץ||1750||170,363||435
|-
| מחוז ניופורט||Newport County||ניופורט||1703||85,643||264
|-
| מחוז פרובידנס||Providence County||פרובידנס||1703||660,741||1,059
|-
| מחוז וושינגטון||Washington County||סאות קינגסטון||1729||129,839||852
|-
|}

== קישורים חיצוניים ==
 

קטגוריה:רוד איילנד: גאוגרפיה
רוד איילנד
תחמסיים

Macropsalis creagra
תחמסיים (שם מדעי: Caprimulgidae) הם משפחה של עופות מסדרת התחמסאים, עופות שפעילים בעיקר בלילה וצדים אז פרפרים, עשים ויתושים שונים.

מאפייני המשפחה המרכזיים:
*מקור קטן אך פה גדול ועיניים גדולות - מותאמות לראייה לילית
*רגליים קצרות ואברות תעופה רחבות בכנפיים ובזנב
*פעילות וציד חרקים בעיקר בלילה
*יכולת הסוואה כשהם על הקרקע. צבעם מתמזג עם הסביבה ושעיניהם עצומות, הם נראים כמו חלק מהענף או מהקרקע.

לישראל מגיעים המינים: תחמס אירופי (Caprimulgus europaeus), תחמס נובי (Caprimulgus nubicus) ותחמס מצרי (Caprimulgus aegyptius).

==סוגי התחמסים==
תת-משפחה: Caprimulginae
*Antrostomus - בו 12 מינים.
*תחמס (Caprimulgus) - בו 40 מינים.
*Eleothreptus - בו 2 מינים.
*מין יחיד תחמס הצווארון (Gactornis enarratus).
*Hydropsalis - בו 4 מינים.
*מין יחיד תחמס ארך-זנב (Macropsalis forcipata).
*Nyctidromus - בו 2 מינים.
*Nyctiphrynus - בו 4 מינים.
*Nyctipolus - בו 2 מינים.
*סוג ומין יחיד תחמס נפוץ (Phalaenoptilus nuttallii).
*Setopagis - בו 4 מינים.
*Siphonorhis - בו 2 מינים.
*מין יחיד תחמס מטובע כנף (Systellura longirostris).
*Uropsalis - בו 2 מינים.
*מין יחיד תחמס חום (Veles binotatus).

תת-משפחה: Chordeilinae
*Chordeiles - בו 6 מינים.
*Lurocalis - בו 2 מינים.
*Nyctiprogne - בו מינים.

תת-משפחה: אירוסטופודים (Eurostopodinae)
*Eurostopodus - בו 7 מינים.
*Lyncornis - בו 2 מינים.

==קישורים חיצוניים==

* 

קטגוריה:בעלי חיים שתוארו ב-1825
קטגוריה:טקסונים שתוארו בידי ניקולס אילוורד ויגורס
*
מתז מים

ספרינקלר לכיבוי אש
מתז מים או ספרינקלר (באנגלית: Fire sprinkler או Sprinkler) הוא רכיב במערכת ספרינקלרים, המצויה בבניינים כחלק ממערכות בניין. רכיב זה מתוכנן להמטיר מים במצב בו הטמפרטורה בבניין עולה על הטמפרטורה שנקבעה עבורו מראש. כלומר, בעת שרפה המערכת מסייעת בכיבויה או לכל הפחות מאריכה את זמן המילוט מהבניין.
==דרך פעולה==
במתז המים מורכבת אמפולה המכילה נוזל, החוסמת כדור שסותם את הצינור. בעת עליית הטמפרטורות מתפשט הנוזל ומפוצץ את האמפולה. עם ההתפוצצות משתחרר הכדור, ובעקבות כך נפתח הצינור, והמים מומטרים.
==ראו גם==
* צנרת

==קישורים חיצוניים==

*[https://www.gov.il/he/Departments/Guides/home_fire_safety?chapterIndex=9 מידע על מתזי מים (ספרינקלרים)] באתר הרשות הארצית לכבאות והצלה
<div class="mw-content-ltr">
* [https://www.sfpe.org/page/2012_Q2_4 The Whys Behind FM Global Data Sheets 2-0 and 8-9] 
* [https://www.sfpe.org/page/2011_Q1_4/A-Historical-Perspective-on-the-Evolution-of-Storage-Sprinkler-Design.htm A Historical Perspective on the Evolution of Storage Sprinkler Design]
</div>

==הערות שוליים==

קטגוריה:מערכות בניין
קטגוריה:כיבוי אש
מגדל צ'מפיון מוטורס

מגדל צ'מפיון מוטורס הוא גורד שחקים ברחוב ששת הימים בבני ברק שגובהו כ- 165.28 מטרים<ref></ref>. עם חנוכתו בשנת 2013 הוא היה הבניין החמישי בגובהו בישראל. הבניין הוא חלק מאזור תעשייה BBC - בני ברק ביזנס סנטר.
כיום המגדל הוא המגדל ה-18 בגובהו בישראל.

==מאפיינים והיסטוריה==
לפני הקמת המגדל היה במגרש אולם תצוגה ומרכז שירות של חברת צ'מפיון מוטורס לכלי רכב של סקודה ואאודי. החל משנת 2009 הועברה פעילות צ'מפיון מוטורס לאתרים אחרים ובמקביל, הוקם מרכז שירות חדש של החברה בפתח תקווה. בעלת המגרש, חברת "אלייד נכסים", המחזיקה בצ'מפיון מוטורס, ביקשה להשביח את זכויות הבנייה שהתירו בניית מגדל בן 16 קומות, ובשנת 2011 אושרה תוכנית בניין עיר להקמת מגדל בן כ-39 קומות, כשנה לאחר התחלת עבודות הבנייה.

היקף הבנייה בפרויקט עומד על כ-50,000 מטר רבוע, על מגרש של שמונה דונם. בבסיס המגדל נבנו חמש קומות חניה, אף שבמקור היו אמורות להיות שש קומות חנייה, כיוון שבקומה השישית נבנה גן עם צמחייה על חשבון השטחים המיועדים לחנייה. מעל קומות החניון וקומת הגן ישנן חמש קומות מסד ומעליהן נבנו 30 קומות משרדים בשטח ממוצע של 1,600 מטר רבוע. בנוסף לחמש קומות החנייה בבסיס הבניין נבנו שלוש קומות חנייה תת-קרקעיות.

הבניין עוצב כך שנראה כאילו חלקו המערבי הלבן והרחב "מחבק" את חלקו המזרחי הצר והשחור.

תוך כדי בניית המגדל בשנת 2011, רכשה חברת הביטוח "מגדל" שליש מהבעלות במגדל, תמורת 70 מיליון שקל, והפכה לשותפה בהמשך מימון בנייתו.

בקומת הכניסה של הבניין נבנה מרכז מסחרי. נכון ל-2016, הוא מאכלס בית קפה אחד בלבד.

== סדר הקומות במגדל ==
* (-3) - מפלס חנייה -3
* (-2) - מפלס חנייה -2
* (-1) - מפלס חנייה -1
* E - לובי, מרכז מסחרי, אולמות תצוגה, קפה אילנס.
* 1 - מפלס חנייה +1
* 2 - מפלס חנייה +2
* 3 - מפלס חנייה +3
* 4 - מפלס חנייה +4
* 5 - מפלס חנייה +5
* 6 - קומת הגן
* קומות מסד 11 - 15
* קומות משרדים 16 - 43. בין החברות הידועות שהמטה שלהן שוכן בקומות אלו היא חברת מיטב דש.
*קומה טכנית 44

== גלריה ==
<gallery>
Bney Brak 10.09.11 006.jpg|המגדל בבניה, ספטמבר 2011
Champion Tower 31.03.12.jpg|המגדל בבניה, מרץ 2012
New skyscraper in Bnei Brak at night-01.jpg|המגדל בלילה, דצמבר 2013
Champion Tower Bnei Brak 201408.JPG|המגדל ב-2014
</gallery>

==קישורים חיצוניים==

* [https://web.archive.org/web/20221208045858/https://www.3bc.co.il מגדל צ'מפיון מוטורס], באתר BBC - בני ברק ביזנס סנטר
* 
*[https://web.archive.org/web/20170223161933/http://www.urian.co.il/%D7%90%D7%93%D7%A8%D7%99%D7%9B%D7%9C%D7%95%D7%AA/%D7%91%D7%A0%D7%99%D7%99%D7%9F-%D7%A6%D7%9E%D7%A4%D7%99%D7%95%D7%9F-%D7%91%D7%A0%D7%99-%D7%91%D7%A8%D7%A7/ מידע אודות המגדל], מגזין דומוס

==הערות שוליים==

קטגוריה:קבוצת אלייד
צ'מפיון מוטורס
צ'מפיון מוטורס
רוברט רובין

רוברט אדוארד רובין (באנגלית: Robert Edward Rubin; נולד ב- 29 באוגוסט 1938) הוא עורך דין ובנקאי יהודי-אמריקאי, אשר כיהן כמזכיר האוצר ה-70 של ארצות הברית, תחת הנשיא ביל קלינטון.

==קורות חיים==
רובין נולד למשפחה יהודית בניו יורק, כבנם של סילביה (לבית סיידרמן) ואלכסנדר רובין. הוא עבר להתגורר במיאמי ביץ' בגיל צעיר וסיים שם את לימודיו התיכוניים. לאחר מכן למד כלכלה בהרווארד כשסיים תואר ראשון ב-1960, וכן תואר במשפטים באוניברסיטת ייל ב-1964. עם סיום לימודיו הצטרף למשרד עורכי דין בניו יורק.

בשנת 1966 החל לעבוד בבנק ההשקעות גולדמן זקס, ובשנת 1971 נעשה לשותף בו. בשנת 1987 מונה לסגן מנכ"ל הבנק, ומשנת 1990 שימש כמנכ"ל הבנק במשותף עם סטפן פרידמן.

בינואר 1993 מונה על ידי ביל קלינטון ליועץ הנשיא למדיניות כלכלית, ומקביל ניהל את המועצה הלאומית לכלכלה (NEC). בשנת 1995 מונה על ידי הנשיא ביל קלינטון למזכיר האוצר של ארצות הברית בקבינט של ממשלו.

בזמן כהונתו כמזכיר האוצר, הוביל התמודדות עם מספר משברים פיננסיים בשווקים הבינלאומיים שאיימו על כלכלת ארצות הברית, כגון המשבר הפיננסי במקסיקו בשנת 1995 והמשבר הפיננסי בשוקי אסיה ואמריקה הלטינית בשנים 1998-1997, בשיתוף פעולה עם ראש הפדרל רזרב אלן גרינספן.

ביולי 1999 הוחלף בתפקידו על ידי סגנו, הכלכלן לורנס סאמרס.

בשנת 2001 הוענקה לו מדליית האזרחות הנשיאותית (Presidential Citizens Medal) על ידי הנשיא קלינטון, ובשנת 2002 מונה לחבר במועצת המנהלים של אוניברסיטת הרווארד.

בין השנים 2007 ו- 2009 שימש כיושב ראש זמני של הבנק סיטיגרופ, לאחר ששימש כיועץ בכיר בו משנת 1999. בשנים 2009 - 2010 שימש רובין כאחד מיועציו הכלכליים של הנשיא ברק אובמה.

רובין נשוי לג'ודית (לבית אוקסנברג) ואב לשניים. בנו ג'יימס נשוי לסופרת ובלוגרית גרטשן רובין.

==לקריאה נוספת==
<div class="mw-content-ltr">
* Clinton, Bill (2005). My Life. Vintage. .
* Rubin, Robert (2003). In An Uncertain World. Random House. 
* [http://www.counterpunch.org/martens11272007.html Crony-Capitalists Fiddle While Main Street Burns: Crashing Citigroup - accessed 12-03-07]
</div>

==קישורים חיצוניים==

* 

* 
<div class="mw-content-ltr">
* [http://www.bbc.co.uk/iplayer/episode/p00jqtjf/Business_Daily_The_Lost_Decade/ Interview] with the BBC
* [http://professional.wsj.com/article/SB10001424052748703959704575454073982825164.html?mod=rss_opinion_main&mg=reno-wsj Op-Ed] for The Wall Street Journal
* [http://www.ft.com/cms/s/0/b05d9a54-e5f5-11df-af15-00144feabdc0.html#axzz1n2M4EuLB Op-Ed] for the Financial Times
* [http://www.thedailybeast.com/newsweek/2009/12/28/getting-the-economy-back-on-track.html Op-Ed] for Newsweek
* [https://web.archive.org/web/20140304201103/http://washingtonpostlive.com/conferences/whatworks Panel Discussion] with The Washington Post
</div>

קטגוריה:ניו יורק: אישים
קטגוריה:מזכירי האוצר של ארצות הברית
קטגוריה:יהודים פקידי ממשל בארצות הברית
קטגוריה:יהודים חברי הקבינט של ארצות הברית
קטגוריה:חברי הקבינט של ארצות הברית בממשל ביל קלינטון
קטגוריה:בנקאים יהודים אמריקאים
קטגוריה:עורכי דין יהודים אמריקאים
קטגוריה:מקבלי תואר דוקטור לשם כבוד מאוניברסיטת ניו יורק
קטגוריה:עובדי גולדמן זקס
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת ייל
קטגוריה:אמריקאים שנולדו ב-1938
מלכודת נשר

מלכודת נשר (באנגלית: Eagle Trap) הוא ספר מאת הסופר והעיתונאי הבריטי ג'פרי ארצ'ר.

==עלילה==
עלילת הספר נפתחת בעת פעולת חילוץ כושלת של יחידת ה-SBS הבריטית בביירות בשנת 1992. כוח מן היחידה, אותו הוביל קפטן פיטר ברודריק מחיל הנחתים המלכותי, נכשל כאשר ניסה לחלץ את ריצ'רד ביקנל משבי ארגון פשע לבנוני במהלך תקיפה אווירית שנעשתה כהסחה לפעולה נהרגים ביקנל ואחיו של עבדול חביב, ראש הארגון. מונע משאיפה לנקמה פועל זה האחרון כדי להשיג נשק גרעיני במטרה לפוצץ את נושאת המטוסים הבריטית "נשר" משום שממנה המריאו המטוסים שתקפו בביירות. על סרן ברודריק המוצב בנושאת המטוסים, כמפקדה החדש של יחידת חיל הנחתים המלכותי בכוח המשימה כנגד סחר בסמים, מוטל לעוצרו.

==קישורים חיצוניים==
* .
* [http://nuritha.co.il/he/node/36908 דף הספר], באתר "נוריתה".
* 

==הערות שוליים==

קטגוריה:ספרי מתח
קטגוריה:ספרי ריגול
קטגוריה:ספרי 1993
קטגוריה:ספרי הוצאת שלגי
קטגוריה:ספרי רנדום האוס
טופאק אמארו

טופאק אמארו (בקצ'ואה: Túpac Amaru, מילולית הנחש המלכותי, 1545–1572) הידוע לעיתים גם כטופאק אמארו הראשון (להבדילו מטופאק אמארו השני) היה המונרך (סאפה אינקה) האחרון של ממלכת וילקבמבה (המכונה גם מדינת נאו-אינקה), שריד של אימפריית האינקה שבירתה בווילקבמבה במזרח פרו של ימינו. הוא הוצא להורג על ידי הספרדים לאחר מרדף שנמשך חודשים ארוכים לאחר נפילת המעוז האחרון של מדינת נאו-אינקה.

==רקע==
טופאק אמארו היה בנו של מאנקו אינקה יופאנקי, אחיו הצעיר של קיסר האינקה אטוואלפה. בשנת 1532 כבשו הספרדים את אימפריית האינקה, הוציאו להורג את אטוואלפה, ומינו את מאנקו אינקה יופאנקי כשליט בובה במקומו. אולם מאנקו אינקה יופאנקי נמלט מקוסקו הבירה, גייס צבא אינדיאנים והטיל מצור על חיל המצב הספרדי בקוסקו. הספרדים קיבלו תגבורת, ומאנקו אינקה יופאנקי נאלץ לסגת לווילקבמבה והכריז עליה כעל עיר הבירה של קיסרות אינקה חדשה. לקראת סוף שנת 1544, זמן קצר לפני לידתו של טופאק אמארו רצחו ספרדים, ששהו בקרב האינקה לאחר שמרדו בפיסארו, את מאנקו אינקה יופאנקי. בנו, סאיירי טופאק, עלה לשלטון, והוא הנהיג מדיניות פייסנית כלפי הספרדים והסכים להיטבל לנצרות. הוא מת בשנת 1561, ואחיו טיטו קוסי עלה לשלטון והמשיך באותה מדיניות. טיטו קוסי מת במפתיע (היו שטענו שהורעל) בשנת 1571, והותיר את הכס פנוי לאח השלישי והצעיר ביותר, טופאק אמארו.

==המרד נגד הספרדים==
הספרדים, שלא ידעו על מות הקיסר, שלחו שני שגרירים לווילקבמבה לצורך משא ומתן, אך הם נרצחו על הגבול בידי קצין בצבא האינקה. כשהוא משתמש בעילה שהאינקה הפרו מוסכמה שאין לפגוע בשגרירים, הכריז המושל הספרדי של פרו, פרנסיסקו דה טולדו, מלחמה. האינקה ניהלו לוחמת גרילה, אולם לא יכלו לכוח המשותף של הספרדים ובעלי בריתם. הספרדים הטילו מצור על וילקבמבה. האינקה הגנו בחירוף נפש על העיר, אולם ב-24 ביוני 1572 נכנסו הספרדים לעיר והרסו אותה. הם גילו שהקיסר טופאק אמארו, יחד עם כמאה קרובי משפחה ומצביאים בכירים, הספיק להימלט. קבוצת הנמלטים התפלגה לכמה קבוצות כדי להקשות על המחפשים. הספרדים לכדו את רוב הנמלטים, אולם הקיסר הצליח להתחמק מהם. קבוצה של ארבעים לוחמי עלית נשלחה בעקבותיו, והם גילו שהקיסר הפליג במורד הנהר קאונקו אל מקום שנקרא מומורי. אולם הקיסר התקדם לאט מכיוון שאשתו הייתה בהיריון. הספרדים גילו אותם כאשר הם הדליקו מדורה כדי להתחמם. הם הבטיחו להם שלא יאונה להם כל רע אם ייכנעו, וכך הם עשו. הם הובלו חזרה אל הריסות וילקבמבה ומשם אל קוסקו.

==ההוצאה להורג==
הספרדים ניסו לשכנע את טופאק אמארו להמיר את דתו, אולם הוא סירב ונגזר עליו עונש מוות בעריפת ראש. לא ברור האם טולדו חרג מסמכויותיו כאשר הורה לערוף את ראשו של הקיסר, או שמא מכיוון שטופאק אמארו מרד והרג שגרירים היה מותר לו לעשות זאת. הוא הוצא להורג בטקס המוני בקוסקו, בו השתתפו גם אינדיאנים רבים. על פי עדותו של כומר שנכח בטקס מילותיו האחרונות היו: "פאצ'ה קאמק, ראה איך אויבי שופכים את דמי!". מרידתו העניקה השראה למנהיגים אינדיאנים רבים לאורך ההיסטוריה, שהבולט שבהם היה טופאק אמארו השני.

==קישורים חיצוניים==

* [http://www.jqjacobs.net/andes/tupac_amaru.html ביוגרפיה של טופאק אמארו] 
* [http://yurileveratto.com/articolo.php?Id=187 היסטוריה של וילקבמבה] 

==ביאורים==

קטגוריה:אינקה
קטגוריה:פרו: היסטוריה
קטגוריה:אמריקה הלטינית בתקופה הקולוניאלית
קטגוריה:אישים שהוצאו להורג בעריפת ראש
קטגוריה:ילידי 1545
קטגוריה:נפטרים ב-1572
סימני הזמן

סימני הזמן הוא אלבומו השביעי של הזמר משה פרץ אשר יצא לאור ב-11 במאי 2015.
== הפקה ==
האלבום בושל באולפן הביתי של פרץ ובשיתופם של המעבדים הוותיקים תמיר צור, יעקב למאי וניצן קייקוב.

=== סינגלים ===

אם זאת מלחמה: הסינגל הראשון שהוציא ב-19 בפברואר 2014 את הסינגל כתב נועם חורב והלחין לורן בינג'מין.

תהיה מאושר: הסינגל השני של פרץ שיצא ב-24 ביוני 2014. שהוא כתב והלחין ועיבד את השיר בעצמו. סינגל מקפיץ, קצבי, משמח ואופטימי.

גיבור של אמא: הסינגל השלישי של פרץ שיצא ב-18 בנובמבר 2014 בלדה חדשה, שיר תפילה של אם לבנה, שאת השיר כתב והלחין בעצמו. פרץ הקדיש את השיר להולדת בתו מיכאלה.

ברצלונה: הסינגל הרביעי של פרץ שיצא ב-20 בינואר 2015 בלדת געגועים כואבת, את המילים כתבו דנה לפידות ואמה חנה לפידות. דנה לפידות גם הלחינה, ולעיבוד ולהפקה המוזיקלית אחראי תמיר צור.

גם אם העולם יתהפך: הסינגל החמישי של פרץ שיצא ב-23 במרץ 2015, שיר בסגנון יווני שמח, שיר עידוד ושמחה. מילים פשוטות המשקפות את האמת של החיים.

אח שלי: השיר השישי והאחרון לפני צאת האלבום של פרץ שיצא ב-19 באפריל 2015, שיר המרגש המוקדש לאחים השכולים של מבצע צוק איתן. השיר היה פרויקט משותף של פרץ ביחד עם "ידיעות אחרונות" דורון מדלי שכתב והלחין.

== רשימת השירים ==
{| class="wikitable"
!מס'
!שם
!מילים
!לחן
!אורך השיר
|-
|1.
|"כשאת הלכת"
|אורי בן ארי
|סתיו שמש
|3:34
|-
|2.
|"אני כאן בשבילך"
|משה פרץ
|משה פרץ
|3:31
|-
|3.
|"תהיה מאושר"
|משה פרץ
|משה פרץ
|3:10
|-
|4.
|"חצי משוגע"
|משה פרץ וטל שגב
|משה פרץ וטל שגב
|3:14
|-
|5.
|"ברצלונה"
|דנה לפידות וחנה לפידות
|דנה לפידות
|3:38
|-
|6.
|"לילה לבן"
|משה פרץ ואיציק שמלי
|משה פרץ ואיציק שמלי
|3:17
|-
|7.
|"אני והלבד שלי"
|נדב אסולין
|נדב אסולין
|3:44
|-
|8.
|"פחדתי"
|אייל חייא
|נאור סינאווני
|3:46
|-
|9.
|"אם זאת מלחמה"
|נועם חורב
|לורן בנג'מין
|3:40
|-
|10.
|"מיליונים"
|משה פרץ
|משה פרץ
|3:49
|-
|11.
|"גם אם העולם יתהפך"
|משה פרץ
|משה פרץ
|3:01
|-
|12.
|"גיבור של אמא"
|משה פרץ
|משה פרץ
|3:54
|-
|13.
|"אח שלי"
|דורון מדלי
|דורון מדלי
|3:43
|-
|14.
|"סימני הזמן"
|סהר חגי
|ניצן קייקוב
|3:28
|}

==קישורים חיצוניים==

קטגוריה:אלבומי 2015
קטגוריה:אלבומי משה פרץ
קטגוריה:אלבומים בעברית
פיוטר טרוחובסקי

פיוטר ארתור טרוחובסקי (בפולנית: Piotr Artur Trochowski; נולד ב-22 במרץ 1984) הוא כדורגלן עבר ששיחק בעמדת הקשר התקפי במספר קבוצות בבונדסליגה הגרמנית ובלה ליגה הספרדית.

==קריירה==
טרוחובסקי החל לשחק כדורגל בקבוצות ילדים ונוער שונות בגיל 9. בשנת 1999 עבר לשחק בקבוצת הנוער של בבאיירן מינכן ובהמשך עבר לשחק בקבוצת המילואים. בחודש ינואר 2005 עבר להמבורג. ב2005/06 עלה בהרכב הפותח במרבית המשחקים. במהלך העונה כבש חמישה שערי ליגה ושני שערים נוספים במסגרת האירופאית. במחצית השנייה של עונת 2010/11 איבד את מקומו בהרכב הראשון ומיעט לקבל דקות משחק.

בקיץ 2011 עבר לסביליה, בה חתם על חוזה ל-4 עונות. בעונתו הראשונה שותף ב-35 משחקי ליגה, בהם כבש שער אחד.בפתיחת עונת 2012/2013 הבקיע שני שערים - האחד מול ריאל מדריד והשני מול ברצלונה, אך נפצע לאחר שישה משחקים והושבת עד לסיום העונה.

ב-21 ביולי 2015 חתם טרוחובסקי על חוזה לעונה במועדון אאוגסבורג, אולם מיעט לשחק עקב פציעה ולבסוף פרש ממש פעיל.

==נבחרת לאומית==
טרוחבסקי הופיע לראשונה בנבחרת גרמניה כשהחליף 14 דקות לסיום את טורסטן פרינגס בניצחון 2-0 על נבחרת גאורגיה. את השער הראשון במדים הלאומים הבקיע נגד נבחרת ויילס במוקדמות מונדיאל 2010.

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני המבורג
קטגוריה:כדורגלני סביליה
קטגוריה:כדורגלני אאוגסבורג
קטגוריה:כדורגלני נבחרת גרמניה
קטגוריה:כדורגלני יורו 2008
קטגוריה:כדורגלני מונדיאל 2010
קטגוריה:גרמנים שנולדו ב-1984